Gabaygii: Haw u tagin shisheeyaha, abwaan kulmiye

Gabaygan waxaa uu tiriyey adan kulmiye wuuxuna tiriyey 23 juley 2025kii, waxayna ka hadlaysa maansada tahriib halistiisa iyo tala uu siinayo abwaanka dhalanyarada aadaysa tahriibka, wuxuu yiri:

Tada gabayga waa taan ka tagay taada iyo wowgaTixdeeda baa la ogaa inaan taajir ku ahaaye

Tiigsadow maqal tuduca adaan kuu tabinayaayeTobaneeyo jeer baan idhiye toogashada daaye

Tawakal ilaahay asaa turuqa maamula eOo keligiisa tuug markaad talaba weydaaye

Haw tagin nimaan kuu tareen kumi iyo taaneTolkaadan ogeyn inaad tacabbirku aadaaye

Taylan iyo kuwa doonin inaad taa'ib noqotaayeOo tagagsiga ku jirto dooniyo nolol taagdarane

Tusmooyinaan jiriniyo haddii laguu tusaaleeyeyTaageero badaniyo haddii laguu tilmaamaayo

Taakulaynta gaalkiyo hadday kuu daliil tahayeTusmeyso taariikhdiyo kuwa taambuuggu heline

Tanaad iyo haddaad doonayso taajir maal badaneAma tayse nololeed iyo inaad tamashle aadaaye

Tacabkaaga beero inataad tagoogo leedahayeTab iyo baro taawiisha adaa taajirkaa noqone

Intaa waa talo iyo waxaan kuu tilmaamaayeyTu kale intaan u gudub haddaan tuulka yara aado

Ee u toog haay tuduca adaa xaajadaa tabane.Kol hadday ku tidhi niyaddu kaalay soo tumo e

Oo tolkaaga kula ogayn inaad taako soconaysoTiisigaaga kula weyn oo tookalaan aragahayn

Socdaal tankaaga ahayn aad ciidda tumayaystoOo qaadi kari hayn tallaabada oofka maad tebine

Sidii toddobaantan jira baa tiigsigaa wadaneTaayimkaa lumiyey saxaraha liibya kuu tagane

Midaan tolkaaga garan wixii doolar kuu tumabaTuuggii cawaandiga wixii talis ku geeyaaba

Tagoogaha intuu kaa xidho wixii taarad kuu sugabaOo tiimkiisa kula tago wixii lagu tokooraaba

Nimaan tabarba kuu hayn wixii tala ku siiyaabaTagtaye maxay kuu tari aan lagu tawaawayne

Tollayeey iyo haddaad tiraa tabar laguu hayneHaw tagin shisheeyaha haddaan talo ku moogayne.'''